Nafarroako Parlamentuko Mahaiak, 2019ko azaroaren 25ean egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Marta Álvarez Alonso andreak aurkezturiko galdera, gizarteratze edo larrialdi sozialeko prozesuak babesteko aparteko laguntzak eta laguntzak aldatzeari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2019ko azaroaren 25ean

Lehendakaria: Unai Hualde Iglesias

GALDERAREN TESTUA

Nafarroako Gorteetako kide den eta Navarra Suma talde parlamentarioari atxikia dagoen Marta Álvarez Alonso andreak, Legebiltzarreko Erregelamenduko 188. artikuluan eta hurrengoetan ezarritakoaren babesean, galdera hau aurkezten du, idatziz erantzun dakion:

1. Eskubide Sozialetako Departamentuak ba al du gizarteratze edo larrialdi sozialeko prozesuak babesteko aparteko laguntzak eta laguntzak aldatzeko asmorik?

2. Hala baldin bada, zertan aldatuko dira laguntza horiek?

3. Aldaketa horrek eraginik izanen al du Oinarrizko Gizarte Zerbitzuak finantzatzeko Foru Dekretuan?

4. Hala baldin bada, aldaketa horrek zer eragin izanen du finantzaketa horretan? Eragin horren xehakapena jaso nahi dut.

Iruñean, 2019ko azaroaren 21ean

Foru parlamentaria: Marta Álvarez Alonso